钦定古今图书集成/明伦汇编/氏族典/第619卷 > 《郑樵通志》 > 乞伏慧
## 钦定古今图书集成/明伦汇编/氏族典/第619卷 > 《郑樵通志》 > 乞伏慧

按《隋书乞伏慧传》，“慧字令和，马邑鲜卑人也。祖周，魏银青光禄大夫。父纂，金紫光禄大夫，并为第一领民
酋长。慧少慷慨，有大节，便弓马，好鹰犬。齐文襄帝时，
累迁大仆卿，自永宁县公封宜民郡王。其兄贵和又
以军功为王。周武平齐，拜佽飞右旅下大夫。高祖为
丞相，从韦孝宽击尉惇，授大将军。及平尉迥，进位柱”
国，赐爵西河郡公。高祖受禅，拜曹州刺史，迁徐州总
管。俄转荆州总管，又领潭、桂二州总管、三十一州诸
军事。其俗轻剽慧，躬行朴素以矫之，风化大洽。炀帝
即位，为天水太守。遇帝西巡，坐为道不整，献食疏薄，
除名为民。卒于家。